rejauldu/bengali-wikipedia huggingface dataset:
কোরাল হেরেরা গোমেজ (; জন্ম: ১৯৭৭) মাদ্রিদে জন্মগ্রহণকারী প্রথিতযশা স্পেনের নারীবাদী প্রমিলা লেখক ও কোস্টারিকায় তথ্য বিনিময়কারী। তিনি আবেগঘন ভালোবাসার প্রাচীন কাহিনীর ব্যাপক সমালোচনা করে পরিচিত হয়ে আছেন। এছাড়াও তিনি বিচিত্র বিষয়ে অংশগ্রহণ করেছেন।   শিক্ষাজীবন  কোরাল হেরেরা মাদ্রিদের তৃতীয় কার্লোস বিশ্ববিদ্যালয় থেকে মানবিক ও শব্দ-দৃশ্যমান যোগাযোগে ডিগ্রী লাভ করেন। একই বিশ্ববিদ্যালয় থেকে মানবিক ও যোগাযোগ বিষয়ে ডক্টরেট ডিগ্রী গ্রহণ করেন। তার অভিসন্দর্ভের বিষয় ছিল পাশ্চাত্যে আবেগঘন ভালোবাসা এবং পুঁজিবাদ, পিতৃতন্ত্র ও গণতন্ত্র। ডক্টরেট ডিগ্রী লাভের পর এবং স্পেনে আর্থিক মন্দার কারণে প্যারিসের পর কোস্টারিকায় আবাস গড়েন। বিভিন্ন গণমাধ্যমে বিশেষ করে পিকারা সাময়িকী, এল পাইস, এলদিয়ারিও.ইস বা এল সিয়াদাদানোয় প্রবন্ধ প্রকাশ করেন এবং এস লা তুর্কা অনুষ্ঠান নির্মাণে সহযোগিতা করেন।coral-herrera in Pikara Magazine   সাহিত্যকর্ম  তার সাহিত্যকর্মের প্রধান দিক হচ্ছে আবেগঘন ভালোবাসার সমালোচনা করা ও বৈচিত্রপূর্ণ দৃষ্টিভঙ্গীতে মূল্যায়ন করা।La feminista Coral Herrera lanzó su nuevo libro Bodas Diversas y Amores Queer. La Red 21. October 14, 2013 তিনি যুক্তি দেখান যে, আবেগত্ব পিতৃতন্ত্রের ফসল এবং লিঙ্গ অসমতায়ণে বিভাজন ও সম্পর্কযুক্ত অবকাঠামো নির্মাণে গুরুত্বপূর্ণ ভূমিকা পালন করছে। তার কাজে দেখা যায় যে, ঐতিহ্যগত একটির তুলনায় বিভিন্ন পন্থা অবলম্বনে ভালোবাসাকে বোঝা যায় ও অভিজ্ঞতা সমৃদ্ধ হয়।"El amor es tan adictivo como las drogas". Público. 3 October 2010.“El amor no debería basarse en la necesidad, en el miedo a la soledad ni en la exclusividad”. Pikara Magazine. 7 October 2011.Coral Herrera Gómez: “Desde la cultura es fundamental que rompamos con tanto miedo a lo diferente, que visibilicemos otros mundos, otros modos de ser, otras formas de relacionarse”. Entretanto Magazine. 1 September 2012.Amor romántico vs igualdad de género: Una entrevista con Coral Herrera. Global Voices. 12 December, 2013.   রচনাসমগ্র   বিয়ন্ড দ্য ট্যাগস: ম্যান, ওম্যান এন্ড ট্রান্স (২০১০)  দ্য সোশিওকালচারাল কনস্ট্রাকশন অব রোমান্টিক লাভ (২০১১)  ভ্যারিয়াস ওয়েডিংস এন্ড কুইর লাভস (২০১৩)  রয়্যাল ওয়েডিংস, প্যাট্রিয়ার্চাল ওয়েডিংস: কুইর এনালাইসিস অব দি ওয়েডিং অব দ্য প্রিন্সেস অব আস্তুরিয়াস (২০১৪)   তথ্যসূত্র   বিষয়শ্রেণী:১৯৭৭-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর স্পেনীয় লেখক বিষয়শ্রেণী:২১শ শতাব্দীর স্পেনীয়ভাষী লেখক বিষয়শ্রেণী:কোস্টারিকায় নারীবাদ বিষয়শ্রেণী:স্পেনীয় নারীবাদী বিষয়শ্রেণী:স্পেনীয় লেখিকা বিষয়শ্রেণী:স্পেনীয় এলজিবিটি আন্দোলনকর্মী বিষয়শ্রেণী:মাদ্রিদের ব্যক্তি বিষয়শ্রেণী:স্পেনীয় নারীবাদী লেখক
মোহাম্মদ আবদুল্লাহ রসুল, জন্ম: ১৯০৩, মৃত্যু: ২১ নভেম্বর ১৯৯১, একজন ভারতীয় রাজনীতিবিদ ছিলেন। তিনি ভারতের কমিউনিস্ট পার্টি (মার্ক্সবাদী) এর সদস্য ছিলেন। এমএ রসুল কৃষক আন্দোলনের একজন বিশিষ্ট নেতা ছিলেন এবং ১৯৬০-এর দশকে পশ্চিমবঙ্গ রাজ্য সরকারের স্বল্প সময়ের জন্য মন্ত্রী হিসেবে দায়িত্ব পালন করেন।   বিধায়ক ও মন্ত্রী  রসুল পশ্চিমবঙ্গ বিধান পরিষদের সদস্য ছিলেন। তিনি পশ্চিমবঙ্গ বিধানসভায় নির্বাচিত হন। ১৯৬৯ সালের ফেব্রুয়ারিতে গঠিত পশ্চিমবঙ্গের দ্বিতীয় যুক্তফ্রন্ট সরকারে তাকে পরিবহন মন্ত্রী (স্বরাষ্ট্র দপ্তরের পরিবহন শাখার নেতৃত্বে) মনোনীত করা হয়েছিল। পশ্চিমবঙ্গ বিধান পরিষদ বিলুপ্ত হওয়ার পর রসুল পরিবহন মন্ত্রীর পদ থেকে পদত্যাগ করেন। মোহাম্মদ আমিন ১৯৭০ সালের ৪ ফেব্রুয়ারি নতুন পরিবহন মন্ত্রী হিসেবে শপথ গ্রহণ করেন।   তথ্যসূত্র   বিষয়শ্রেণী:পূর্ব বর্ধমান জেলার ব্যক্তি বিষয়শ্রেণী:পশ্চিমবঙ্গের রাজ্য মন্ত্রিপরিষদের মন্ত্রী বিষয়শ্রেণী:পশ্চিমবঙ্গ বিধান পরিষদের সদস্য বিষয়শ্রেণী:১৯৯১-এ মৃত্যু বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ
রামচন্দ্র পৌড়িয়াল (১৯৪৪–২০২৪), যিনি সাধারণত আরসি পৌড়িয়াল নামে পরিচিত, সিকিম রাজ্যের একজন ভারতীয় রাজনীতিবিদ ছিলেন। তিনি রাজ্যের রাজনৈতিক প্রেক্ষাপটে, বিশেষ করে ভারতীয় ইউনিয়নে সিকিমের একীভূতকরণ এবং পরবর্তী সাংবিধানিক ও আইনি উন্নয়নের প্রেক্ষাপটে গুরুত্বপূর্ণ ভূমিকা পালন করেছেন। তিনি ১৯৮০-এর দশকের শেষের দিকে সক্রিয় রাজনৈতিক দল রাইজিং সান পার্টি (আরএসপি) প্রতিষ্ঠা ও নেতৃত্ব দেওয়ার জন্য সর্বাধিক পরিচিত ছিলেন।   প্রাথমিক জীবন এবং শিক্ষা  তিনি সিকিমের গ্যাংটকের স্যার তাশি নামগিয়াল একাডেমিতে তার স্কুল জীবন সম্পন্ন করেন। উচ্চশিক্ষার জন্য তিনি পশ্চিমবঙ্গের কলকাতার স্কটিশ চার্চ কলেজে ভর্তি হন। সেখানে তিনি আইন বিষয়ে ডিগ্রি অর্জন করেন।[citation needed]   রাজনৈতিক জীবন    আইনি লড়াই  পৌড়িয়াল সম্ভবত আরসি পৌড়িয়াল বনাম ভারত ইউনিয়ন (১৯৯৩) নামক ঐতিহাসিক মামলার জন্য সর্বাধিক পরিচিত। সেখানে তিনি সিকিম বিধানসভায় সংরক্ষণ নীতিকে চ্যালেঞ্জ করেছিলেন। তিনি যুক্তি দিয়েছিলেন যে ভুটিয়া-লেপচা সম্প্রদায়ের জন্য আসনের অসামঞ্জস্যপূর্ণ সংরক্ষণ বৈষম্যমূলক এবং ভারতীয় সংবিধানের অধীনে ন্যায্য প্রতিনিধিত্বের নীতি লঙ্ঘন করে। তবে সুপ্রিম কোর্ট সিকিমের অনন্য ঐতিহাসিক ও সাংস্কৃতিক প্রেক্ষাপটের উপর জোর দিয়ে সংরক্ষণগুলিকে বহাল রেখেছে।   মৃত্যু  ১৮ জুলাই ২০২৪ তারিখের সংবাদপত্রের প্রতিবেদন অনুসারে: সিকিমের ছোট সিংতামে তার নিজ শহর থেকে নিখোঁজ হওয়ার নয় দিন পর ১৬ জুলাই, মঙ্গলবার, বাংলাদেশের তিস্তায় তার মৃতদেহ ভাসমান অবস্থায় পাওয়া যায়। এসআইটি এই বিষয়টি তদন্ত করছে।   নির্বাচনী রেকর্ড    রাজ্য পরিষদ (সিকিম) নির্বাচন  বছর নির্বাচনী এলাকা রাজনৈতিক দল ফলাফল অবস্থান ভোট % ভোট % ব্যবধান  জমা উৎস ১৯৭৪ লুজিং-পাচেখানি   -   সিকিম বিধানসভা নির্বাচন  বছর নির্বাচনী এলাকা রাজনৈতিক দল ফলাফল অবস্থান ভোট % ভোট % ব্যবধান  জমা উৎস ১৯৮৫ লুজিং পাচেখানি  ২য় ৮৪৫ ৩১.৪৬  ১৯৮৯  ২য় ১৫৬৬ ৪২.১৬  বারমিওক ২য় ১০০১ ২৬.৪২  ১৯৯৪ লুজিং পাচেখানি  ৩য় ১৩৭৮ ২৮.৮১    তথ্যসূত্র   বিষয়শ্রেণী:পাকিয়ং জেলার ব্যক্তি বিষয়শ্রেণী:সিকিমের ভারতীয় জাতীয় কংগ্রেসের রাজনীতিবিদ বিষয়শ্রেণী:বিপ্লবী সমাজতন্ত্রী দল (ভারত) এর রাজনীতিবিদ বিষয়শ্রেণী:সিকিম বিধানসভার সদস্য ১৯৭৫-১৯৭৯ বিষয়শ্রেণী:১৯৪৪-এ জন্ম বিষয়শ্রেণী:২০২৪-এ মৃত্যু
আবদুচ ছালাম একজন বাংলাদেশী রাজনীতিবিদ। তিনি ২০২৪ সালের বাংলাদেশের সাধারণ নির্বাচনে স্বতন্ত্র প্রার্থী হিসেবে চট্টগ্রাম-৮ থেকে জাতীয় সংসদের সদস্য নির্বাচিত হন। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান। স্বতন্ত্র প্রার্থী হিসেবে নির্বাচনে অংশগ্রহণ করলেও তিনি চট্টগ্রাম নগর আওয়ামী লীগের কোষাধ্যক্ষ। তিনি চট্টগ্রাম উন্নয়ন কর্তৃপক্ষের সাবেক চেয়ারম্যান এবং ওয়েল গ্রুপ-এর প্রতিষ্ঠাতা।   তথ্যসূত্র   বিষয়শ্রেণী:জাতীয় সংসদ সদস্য বিষয়শ্রেণী:চট্টগ্রাম জেলার রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর বাংলাদেশী রাজনীতিবিদ বিষয়শ্রেণী:দ্বাদশ জাতীয় সংসদ সদস্য বিষয়শ্রেণী:দ্বাদশ জাতীয় সংসদের স্বতন্ত্র সদস্য
লখিমী () ১৯৫৬তে মুক্তি লাভ করা একটি অসমীয়া ছায়াছবি। প্রযোজনা লখিমী প্রোডাকশনের। কাহিনী, চিত্রনাট্য এবং পরিচালনা ভবেন দাস-এর। ছবির পরিচালক ভবেন দাস কামরূপ জেলার রামপুর গাঁওয়ের সন্তান ছিলেন। তিনি অনেকগুলি অসমীয়া, বাংলা ছবির সাথে জড়িত ছিলেন। 'কানামাছি' নামে বাংলা ছবি একটি পরিচালনা করে তিনি বিশেষ খ্যাতি অর্জন করেছিলেন।  কাহিনী মধু মাস্টারের আদরের বৌমা লখিমীকে কেন্দ্র করে গ্রাম্য সহজ-সরল জীবনের হাসি-কান্নার অপরূপ ছবি ছায়াছবিটির মধ্য দিয়ে ফুটিয়ে তুলতে চেষ্টা করা হয়েছে। বিয়ের পরে স্বামীহারা হওয়া লখিমী দেওর মাতৃহীন ভবনাথ এবং শ্বশুর মধু মাস্টারকে অন্তরের সাথে পরিচর্যা করতেন। সেইজন্যই লখিমীর প্রতি ঈর্ষাতুর হয়ে পড়ে মধু মাস্টারের দ্বিতীয় পক্ষের স্ত্রী, অর্থাৎ লখিমীর মাসীশাহু। মাসীশাহু চক্রান্ত করে লখিমীর সাথে ভবনাথের অবৈধ সম্পর্ক আছে বলে রটনা করে। ঘটনা এতদূর গড়ায় যে তিনি মায়ের বাড়ি চলে আসতে বাধ্য হন। ভবনাথ পরদিনই বৌদিক ফিরিয়ে আনতে যায়। কিন্তু তিনি ফিরে আসেন না। অন্যদিকে ভবনাথের ছোটবেলার সাথী বকুলীও মাসীশাহুর চক্রান্তে ভবনাথের থেকে দূরে চলে যায়। লখিমীও মায়ের ঘরে থাকতে পারল না।  অবশেষে মাসীশাহুর ভুলের অনুশোচনা হল এবং বৌমাকে সাদরে ঘরে ফেরালেন। ভবনাথও মাতৃসম বৌদিকে পুনরায় ফিরিয়ে আনল।   অভিনয় শিল্পী প্রবীন ফুকন (মধু মাস্টার) বিমলা বরুয়া (লখিমী) জ্ঞানদা কাকতি  পূর্ণিমা বরুয়া ডাঃ তারিণীমোহন বরুয়া কল্পনা বরুয়া (শিশু শিল্পী) দুর্গেশ্বর বরঠাকুর, হীরেণ চৌধুরী, রাণু ডেকা, বিমল নাথ, তরুণ নাথ  সঙ্গীত   লখিমীর সঙ্গীত পরিচালনা করেছেন ব্রজেন বরুয়া। গান লিখেছেন কেশব মহন্তইল।  ক্রমিক নং গানের শীর্ষক গীতিকার কণ্ঠ১ বান্ধৈ পার কৈ দে, ইকরারে পজাটি মোর মনতে জিলিকে কেশব মহন্ত  রমেন বরুয়া   তথ্যসূত্র   বিষয়শ্রেণী:অসমীয়া ভাষার চলচ্চিত্র বিষয়শ্রেণী:১৯৫০-এর দশকের অসমীয়া ভাষার চলচ্চিত্র
সানিয়া সাইদ হলেন একজন পাকিস্তানি অভিনেত্রী এবং উপস্থাপিকা।  তিনি ১৯৮৯ সালে আধি দুনিয়া অনুষ্ঠানের জন্য ৮ই মার্চ টেলিভিশনে প্রচারিত অউরাত শীর্ষক একটি স্ট্রিট থিয়েটার নাটকে প্রথম টেলিভিশনে উপস্থিত হয়েছিলন। তিনি নেটওয়ার্ক টেলিভিশন মার্কেটিংয়ের করাচি কেন্দ্রের প্রথম ঘোষক ছিলেন। এরপর তিনি সহিরা কাজমি পরিচালিত হাসিনা মঈনের  আহট ধারাবাহিকে অভিনয় করেন। এরপর যথাক্রমে ১৯৯১ ও ১৯৯২ সালে জার্ক পরিচালিত আনোয়ার মাকসুদের সিতারা অউর মেহরুনিসা চলচ্চিত্রে অভিনয় করেন। দুই দশকেরও বেশি সময় ধরে তিনি থিয়েটার এবং টেলিভিশনে কাজ করছেন।   ব্যক্তিগত জীবন  সানিয়া সাইদ ১৯৭২ সালের ২৮ আগস্ট করাচিতে জন্মগ্রহণ করেছিলেন। তার পিতা মনসুর সাইদ একজন রাজনৈতিক কর্মী ছিলেন এবং উর্দুতে বই, তথ্যচিত্র ও থিয়েটার নাটক অনুবাদ করেছিলেন। তার মা আবিদা সাইদ একজন মন্টেসোরিয়ান এবং ১৯৮৩ সালে তিনি সিডলিং মন্টেসোরি স্কুল প্রতিষ্ঠা করেছিলেন।   তথ্যসূত্র    বহিঃসংযোগ         বিষয়শ্রেণী:১৯৭২-এ জন্ম বিষয়শ্রেণী:জীবিত ব্যক্তি বিষয়শ্রেণী:পাকিস্তানি টেলিভিশন অভিনেত্রী বিষয়শ্রেণী:করাচির অভিনেত্রী বিষয়শ্রেণী:করাচি বিশ্ববিদ্যালয়ের প্রাক্তন শিক্ষার্থী বিষয়শ্রেণী:২১শ শতাব্দীর পাকিস্তানি অভিনেত্রী বিষয়শ্রেণী:২০শ শতাব্দীর পাকিস্তানি অভিনেত্রী
হাইম্যান আরভিং বিগেলাইজেন (৪ জুন ১৯০৪, নিউ ইয়র্ক সিটি – ৩ মে ১৯৯১, ফ্লোরিডার বোকা রাটন) একজন মার্কিন চিকিৎসক এবং ফ্লেবোলজির অগ্রদূত ছিলেন। ১৯৬৪ সালে, তিনি আমেরিকার ফ্লেবোলজি সোসাইটি প্রতিষ্ঠা করেন (এখন আমেরিকান কলেজ অফ ফ্লেবোলজিতে অন্তর্ভুক্ত)। তিনি ছিলেন মার্কিন যুক্তরাষ্ট্রের প্রথম ডাক্তারদের মধ্যে একজন যিনি ভ্যারোজোজ শিরাগুলির চিকিৎসার একটি পদ্ধতি হিসাবে ইনজেকশন ব্যবহার করেছিলেন এবং চিকিৎসার বর্ণনা দেওয়ার জন্য স্ক্লেরোথেরাপি শব্দটি ব্যবহার করেছিলেন।    জীবনের প্রথমার্ধ  বিগেলাইজেন নিউইয়র্ক সিটিতে জন্মগ্রহণ করেছিলেন পিতামাতার কাছে যারা মেলিটজ, অস্ট্রিয়া (বর্তমানে পোল্যান্ড) থেকে দেশত্যাগ করে এসেছিলেন।    শিক্ষা  বিগেলাইজেন স্টুয়েসেন্ট হাই স্কুল এবং কলাম্বিয়া বিশ্ববিদ্যালয় থেকে স্নাতক হন এবং লং আইল্যান্ড কলেজ হাসপাতাল (বর্তমানে সানি ডাউনস্টেট মেডিকেল সেন্টারের অংশ) থেকে মেডিকেল ডিগ্রি লাভ করেন।    তথ্যসূত্র   বিষয়শ্রেণী:১৯০৪-এ জন্ম বিষয়শ্রেণী:১৯৯১-এ মৃত্যু বিষয়শ্রেণী:কলাম্বিয়া বিশ্ববিদ্যালয়ের প্রাক্তন শিক্ষার্থী বিষয়শ্রেণী:নিউ ইয়র্ক সিটির চিকিৎসক বিষয়শ্রেণী:২০শ শতাব্দীর মার্কিন চিকিৎসক
কারা আহমেদ পাশা  (মৃত্যু ১৫৫৫) ছিলেন উসমানীয় সাম্রাজ্যের একজন আলবেনীয় বংশদ্ভূত সেনাপতি ও রাষ্ট্রনায়ক। তিনি ১৫৫৩ থেকে ১৫৫৫ সালের মধ্যে সাম্রাজ্যের উজিরে আজম হিসেবে দায়িত্ব পালন করেন। তিনি সুলতান প্রথম সুলাইমান এর বোন ফাতমা সুলতান এর স্বামী ছিলেন।  İsmail Hâmi Danişmend, Osmanlı Devlet Erkânı, Türkiye Yayınevi, İstanbul, 1971 (Turkish)  তিনি ১৫৫২ সালে  হাঙ্গেরি বিজয়ে উসমানীয় বাহিনীকে নেতৃত্ব দেন।Sadık Müfit Bilge, "Macaristan'da Osmanlı Hakimiyetinin ve İdarî Teşkilatının Kuruluşu ve Gelişmesi", Ankara Üniversitesi Osmanlı Tarihi Araştırma ve Uygulama Merkezi Dergisi (OTAM), Sayı: 11 Sayfa: 033-081, 2000, p. 59.   ১৫৫৩ সালে সুলতান সুলেমান নিজের বড় ছেলে শাহজাদা মুস্তাফাকে মৃত্যুদণ্ড দিলে জেনিসারি বাহিনীতে উত্তেজনা ছড়িয়ে পড়ে এবং নিরপরাধ  শাহজাদার করুণ পরিণতিতে উজিরে আযম রুস্তম পাশা দোষী ছিলেন বলে তার পদচ্যুতির দাবী উঠে।  ফলে সুলতান পরিস্থিতি শান্ত করতে রুস্তম পাশাকে বরখাস্ত করে কারা আহমেদ পাশাকে উজিরে আজম হিসেবে নিয়োগ দেন। কিন্তু সুলতানের স্ত্রী হুররাম সুলতান ও জামাতা রুস্তম পাশার ষড়যন্ত্রে আহমেদ পাশা দুর্নীতি দায়ে অভিযুক্ত হন এবং  ১৫৫৫ সালের ৩০ সেপ্টেম্বর সুলতানের নির্দেশে তাকে ফাঁসি দেওয়া হয়। এরপর রুস্তম পাশা পুনরায় উজিরে আজম হিসেবে নিয়োগ পান।  তথ্যসূত্র  বিষয়শ্রেণী:উসমানীয় আলবেনীয় বিষয়শ্রেণী:১৫৫৫-এ মৃত্যু
ভারতী কীর্তিকুমার শেলাত (৩০শে জুলাই ১৯৩৯ - ২০১৮) ছিলেন গুজরাটের একজন ভারতীয় প্রত্নতাত্ত্বিক। তিনি তাঁর কর্মজীবনের বেশিরভাগ সময় গুজরাটের আহমেদাবাদের বি জে ইনস্টিটিউট অফ লার্নিং অ্যাণ্ড রিসার্চ সংস্থায় কাটিয়েছেন।   জীবন  ভারতী শেলাত ১৯৩৯ সালের ৩০শে জুলাই মেহসানায় জন্মগ্রহণ করেন। তিনি ১৯৫৬ সালে আহমেদাবাদের আর বি এম কে গার্লস হাই স্কুল থেকে এসএসসি সম্পন্ন করেন। তিনি ১৯৬০ সালে আহমেদাবাদের গুজরাট কলেজ থেকে সংস্কৃতে মেজর এবং মনোবিজ্ঞান মাইনর সহ বিএ ডিগ্রি অর্জন করেন। এরপর তিনি ১৯৬২ সালে আহমেদাবাদের বি জে ইনস্টিটিউট থেকে সংস্কৃতে (বিষয় এপিগ্রাফি বা প্রাচীন শিলালিপির অধ্যয়ন এবং ব্যাখ্যা) মেজর এবং অর্ধমাগধি মাইনর সহ এমএ ডিগ্রি অর্জন করেন। তিনি ১৯৬৯ সালে বি জে ইনস্টিটিউট থেকে তাঁর ডক্টরেট গবেষণামূলক প্রবন্ধ, দ্য ক্রোনোলজিক্যাল সিস্টেমস অফ গুজরাট -এর জন্য পিএইচডি ডিগ্রি অর্জন করেন। ১৯৭২ সালে, তিনি টেক্সাস ওম্যান'স ইউনিভার্সিটি থেকে সমাজবিজ্ঞানে পুনরায় এমএ ডিগ্রি অর্জন করেন।  ভারতী শেলাত ১৯৬৪ সালে আহমেদাবাদের এস ভি আর্টস কলেজে সংস্কৃত ও অর্ধমাগধির প্রভাষক হিসেবে তাঁর কর্মজীবন শুরু করেন এবং ১৯৬৯ সাল পর্যন্ত সেখানেই দায়িত্ব পালন করেন। ১৯৭৬ সালে, তিনি ভারতীয় সংস্কৃতি, দর্শন এবং সংস্কৃত সাহিত্যের প্রভাষক হিসেবে বি জে ইনস্টিটিউটে যোগদান করেন। পরে তিনি সেখানে রিডার (বিশ্ববিদ্যালয়ের অধ্যাপক) এবং স্নাতকোত্তর শিক্ষক (১৯৮২-১৯৯৭) হন। এরপর তিনি অধ্যাপক এবং পরিচালক (১৯৯৭-২০০৬) হন। তিনি আহমেদাবাদের গুজরাট রিসার্চ সোসাইটির পরিচালক হিসেবে দায়িত্ব পালন করেছিলেন।  ১৯৭৭ সালে গুজরাট ইতিহাস পরিষদের নবম সম্মেলনে সেরা গবেষণাপত্রের জন্য তিনি হরিদাস গোকানী স্বর্ণপদক লাভ করেন।  ভারতী শেলাত ২০১৮ সালে মারা যান।   লেখা  ভারতী শেলাত বিভিন্ন ক্ষেত্রে প্রায় ২০০টি প্রবন্ধ প্রকাশ করেছেন, যার বিষয়ের মধ্যে রয়েছে লিপিবিদ্যা, মুদ্রাবিদ্যা, মূর্তিতত্ত্ব, সংস্কৃত ভাষা ও সাহিত্য, পাণ্ডুলিপি, ভারতীয় কালানুক্রম এবং সংস্কৃত শব্দের সম্পাদনা পদ্ধতি। তিনি প্রায় ৪০টি সংস্কৃত শিলালিপি এবং নথি সম্পাদনা করেছিলেন। তিনি শ্রীমদ্ভাগবত পুরাণের সমালোচনামূলক সংস্করণের সাধারণ সম্পাদক হিসেবে কাজ করেছিলেন, এর দ্বিতীয় ও তৃতীয় খণ্ডের সম্পাদক হিসেবেও কাজ করেছিলেন। তিনি ৪টি জার্নালের সম্পাদক হিসেবে কাজ করেছেন, যেগুলি হল সমীপ্য, জার্নাল অফ গুজরাট রিসার্চ সোসাইটি, বিদ্যাপীঠ এবং পথিক।   ইংরেজী    ক্রোনোলজিক্যাল সিস্টেমস অফ গুজরাট (১৯৮৭)  গিরনার রক এডিক্ট অফ মহাক্ষত্রপা রুদ্রদমন (২০০৫)  গিরনার রক ইনসক্রিপশন অফ গুপ্ত এম্পেরর স্কন্দগুপ্ত (২০০৫)  খাতাপত্রজ অফ আহমেদাবাদ (২০১১)   গুজরাটি    ভারতীয় সংস্কার (১৯৮৩)  আদিম জাতীয়নি সংস্কৃতি (আদিম সমাজের সংস্কৃতি ; ১৯৮৩)  ভারতনো আদি ইতিহাস (ভারতের প্রথম ইতিহাস ; ১৯৮৫)  গুজরাটনা অভিলেখো : স্বাধ্যায় আনে সমীক্ষা (১৯৯২)  লিপি (লিখন ; ২০০৫)  গুজরাটনা শিলালেখো আন সিক্কাও ( গুজরাটের শিলালিপি ও মুদ্রা ; ২০০৭)  হিস্ট্রি অফ সংস্কৃত লেক্সিকোগ্রাফি (২০১৬)   আরও দেখুন    গুজরাটি ভাষার লেখকদের তালিকা   তথ্যসূত্র    বহিঃসংযোগ      বিষয়শ্রেণী:২০শ শতাব্দীর ভারতীয় নারী বিষয়শ্রেণী:গুজরাতের লেখিকা বিষয়শ্রেণী:মেহসানা জেলার ব্যক্তি বিষয়শ্রেণী:ভারতীয় নারী প্রত্নতত্ত্ববিদ বিষয়শ্রেণী:২০শ শতাব্দীর ভারতীয় প্রত্নতত্ত্ববিদ বিষয়শ্রেণী:২০১৮-এ মৃত্যু বিষয়শ্রেণী:১৯৩৯-এ জন্ম বিষয়শ্রেণী:অপর্যালোচিত অনুবাদসহ পাতা
নাতালিয়া কালিশেক (, ; জন্ম: ১৭ মে ১৯৯৬) হলেন একজন সাবেক পোলীয় ফিগার স্কেটার। তিনি আন্তর্জাতিক প্রতিযোগিতার মঞ্চে মাকসিম স্পোদিরিয়েভের সাথে জুটি হিসেবে ফিগার স্কেটিংয়ের আইস ডান্স বিভাগে পোল্যান্ডের প্রতিনিধি হিসেবে প্রতিদ্বন্দ্বিতা করতেন।  ২০০০ সালে ফিগার স্কেটিংয়ে অভিষেক করা কালিশেক পোল্যান্ডের হয়ে ২০১৮ এবং ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন নাতালিয়া কালিশেক ১৯৯৬ সালের ১৭ই মে তারিখে পোল্যান্ডের তোরুনে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন কালিশেক পোল্যান্ডের প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি মাকসিম স্পোদিরিয়েভের সাথে যুগলবদ্ধ হয়ে ফিগার স্কেটিংয়ের আইস ডান্স প্রতিযোগিতায় অংশগ্রহণ করেছিলেন। কালিশেক সর্বমোট ১৬৭.৩১ পয়েন্ট অর্জন করে সার্বিকভাবে সপ্তদশ স্থান অধিকার করেছিলেন। রিদম ডান্সে ৭০.৩২ পয়েন্ট স্কোর করে তারা পঞ্চদশ স্থান অধিকার করেছিলেন এবং ফ্রি ডান্সে ৯৬.৯৯ পয়েন্ট নিয়ে পাঁচ ধাপ পিছিয়ে বিংশ স্থান অধিকার করেছিলেন।  তথ্যসূত্র  বহিঃসংযোগ     বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:পোলীয় নারী আইস ডান্সার বিষয়শ্রেণী:পোল্যান্ডের অলিম্পিক ফিগার স্কেটার বিষয়শ্রেণী:২০২২ শীতকালীন অলিম্পিকের ফিগার স্কেটার
অ্যাপল এ৯এক্স হলো অ্যাপল কর্তৃক ডিজাইনকৃত এবং টিএসএমসি কর্তৃক উৎপাদিত একটি ৬৪-বিট এআরএম ভিত্তিক সিস্টেম অন চিপ (SoC) যা ২০১৫ সালের ৯ সেপ্টেম্বর আইপ্যাড প্রো এর উদ্বোধনির সময় উপস্থাপন করা হয়েছিল। এ৯এক্স এর মধ্যে এম৯ মোশন কোপ্রোসেসর করেছে যা পূর্ববর্তী প্রজন্মের চিপগুলিতে দেখা যায় না। এটি এ৯ এর একটি প্রকরন এবং অ্যাপল দাবি করেছে যে এর পূর্বসূরী অ্যাপল এ৮এক্স এর তুলনায় এটির সিপিইউ পারফরম্যান্স ৮০% বেশি এবং জিপিইউ পারফরম্যান্স এর দ্বিগুণ।   ডিজাইন  অ্যাপল এ৯এক্স চিপে "টুইস্টার" নামের অ্যাপল-ডিজাইন ৬৪ বিট ARMv8-A ডুয়াল কোর সিপিইউ রয়েছে। এটিতে অ্যাপল এ৮এক্স এর দ্বিগুণ মেমরির ব্যান্ডউইথ এবং স্টোরেজ পারফরম্যান্স দিতে পারে।  এ৯এক্স এর তাৎপর্যপূর্ণ ডির‍্যাম ব্যান্ডউইথের কারণে এ৯ এর মতো এটিতে L3 ক্যাশ নেই। ১২.৯" আইপ্যাড প্রোতে এ৯এক্স চিপের সাথে ৪ জিবি এবং ৯.৭" আইপ্যাড প্রোতে ২ জিবি এলপিডিডিআর৪ মেমরি সংযুক্ত করা হয়েছে যার মোট ব্যান্ডউইথ ৫১.২ গিগাবাইট/সেকেন্ড। এসওসি এর কাস্টম ১২-কোরবিশিষ্ট পাওয়ারভিআর সিরিজ৭এক্সটি জিপিইউ চালানোর জন্য এই উচ্চ ব্যান্ডউইথ অত্যন্ত প্রয়োজনীয়। এ৯এক্স চিপটিতে এ৯ এর মতো র‍্যাম যুক্ত করা হয়  এ৯এক্স এ৯ এর মতো একই ন্যান্ড ইন্টারফেস ব্যবহার করে, যা অ্যাপল-ডিজাইন করা NVMe-ভিত্তিক একটি নিয়ন্ত্রক ব্যবহার করে যা PCIe সংযোগের মাধ্যমে তথ্য আদান প্রদান করে। আইপ্যাড প্রো-এর ন্যান্ড নকশাটি মোবাইল ডিভাইসগুলিতে ব্যবহার করা ফ্ল্যাশ মেমরির তুলনায় কম্পিউটারের এসএসডি-র সাথে অধিক সাদৃশ্যপূর্ণ। এটি আইপ্যাড প্রো-কে এর প্রতিযোগীদের তুলনায় স্টোরেজ পারফরম্যান্স এর দিক দিয়ে একটি গুরুত্বপূর্ণ সুবিধা দেয় যারা প্রায়শই তাদের স্টোরেজ সিস্টেমকে যুক্ত করতে এমএসএটিএ বা ইএমএমসি ব্যবহার করে।   অ্যাপল এ৯এক্স ব্যবহার করে এমন পণ্য    আইপ্যাড প্রো (১২.৯ ইঞ্চি) ১ম প্রজন্ম  আইপ্যাড প্রো (৯.৭ ইঞ্চি) এছাড়া, এই চিপটি প্রথম প্রকাশ পায় ৯ নভেম্বর ২০১৫‑এ ১২.৯‑ইঞ্চি আইপ্যাড প্রো‑তে এবং পরে মার্চ ২০১৬‑এ ৯.৭‑ইঞ্চি মডেলেও ব্যবহার করা হয়। এটি নির্মাণ করা হয় TSMC‑র ১৬ nm FinFET‑প্রক্রিয়ায়, দুইটি “Twister” CPU কোর্ডের সাথে LPDDR4 RAM থাকে—১২.৯‑ইঞ্চি মডেলে ৪ GB এবং ৯.৭‑ইঞ্চিতে ২ GB। iPad Pro এই চিপ দিয়ে iPadOS 16.7.9 পর্যন্ত সফটওয়্যার আপডেট পায়, যা ২৯ জুলাই ২০২৪‑এ রিলিজ হয়েছিল; তবে iPadOS 17‑এ এটি আর সমর্থিত হয় না  ।   আরও দেখুন    অ্যাপলের ডিজাইন করা প্রসেসর, অ্যাপলের ডিজাইন করা এআরএম-ভিত্তিক প্রসেসরের পরিসর  অ্যাপল মোশন কোপ্রোসেসর  অ্যাপল এ৯   তথ্যসূত্র   বিষয়শ্রেণী:অ্যাপল ইনকর্পোরেটেড মোবাইল প্রসেসর বিষয়শ্রেণী:এআরএম আর্কিটেকচার বিষয়শ্রেণী:২০১৫-এ কম্পিউটার সম্পর্কিত প্রবর্তন বিষয়শ্রেণী:অ্যাপল ইনকর্পোরেটেড প্রসেসর
right|280px|thumb|২০০৭ সালে পারুন জেলায় একজন আমেরিকান নিরাপত্তা বাহিনীর পাহারত অবস্থায় আছেন  পারুন জেলা (, ) আফগানিস্তানে নুরিস্তান প্রদেশের ৮টি জেলার মধ্যে অন্যতম একটি জেলা।"Afghanistan Administrative Divisions"  map, March 2007, Afghanistan Information Management Services (AIMS) জেলাটির কেন্দ্রীয় শহরের নাম হচ্ছে পারুন।  তথ্যসূত্র  বহিঃসংযোগ  Map of Natural Hazards & Settlements iMMap  বিষয়শ্রেণী:নুরিস্তান প্রদেশের জেলা
লক, স্টক এবং টু স্মোকিং ব্যারেলস হলো ১৯৯৮ সালের একটি নব্য নোয়ার তিক্ত হাস্যরসাত্মক অপরাধ ধর্মী চলচ্চিত্র যেটি রচনা এবং পরিচালনা করেছেন গাই রিচি।  এটিতে একটি ডাকাতির গল্প দেখানো হয়েছে, যেখানে তাস খেলায় পারদর্শী এবং আত্মবিশ্বাসী একজন যুবক তার £৫০০,০০০ একটি শক্তিশালী অপরাধ সম্রাটের কাছে হেরে যায়, তার ঋণ পরিশোধ করতে সে তার বন্ধুদের সাহায্য নেয় যেখানে তারা পাশে একটি ছোট সন্ত্রাস দলের বাসায় চুরি করার পরিকল্পনা করে। এতে অভিনয় করেছেন জেসন ফ্লেমিং, ডেক্সটার ফ্লেচার, নিক মোরান, জেসন স্টেথাম, স্টিভেন ম্যাককিনটস, ভিনি জোন্স এবং স্টিং।  চলচ্চিত্রটি রিচি কে আন্তর্জাতিক খ্যাতি এনে দেয় এবং স্টেথাম (সাবেক ডুবুরি) ও জোন্স (সাবেক ফুটবলার) কে তাদের প্রথম চলচ্চিত্রেই বিশ্ব দর্শকদের সাথে পরিচয় করিয়ে দেয়। এটি ব্যবসায়িক ভাবেও সফল ছিল, $১.৩৫ মিলিয়ন নির্মাণব্যয়ে এটি বক্স অফিসে $২৮ মিলিয়ন আয় করে। ২০০০ সালে সাত পর্বের একটি টেলিভিশন স্পিন অফ লক, স্টক... প্রকাশিত হয়।  পটভূমি তাস খেলায় পারদর্শী যুবক এডি তার তিন বন্ধুকে একটি শক্তিশালী স্থানীয় অপরাধ সম্রাটের হ্যাচেট হ্যারির বিরুদ্ধে একটি গুরুত্বপূর্ণ পোকার খেলার জন্য অর্থ সংগ্রহ করতে রাজি করায়। হ্যারি খেলায় প্রতারণা করে এডিকে হারায়, তারপরে হ্যারি তাকে ৫০০,০০০ পাউন্ড ফেরত দিতে এক সপ্তাহ সময় দেয়। নাহলে তার বাবার "বার" কেড়ে নেয়ার হুমকি দেয়।  শ্রেষ্ঠাংশে  নিক মোরান - এডি জেসন ফ্লেমিং - টম ডেক্সটার ফ্লেচার - সোপ জেসন স্টেথাম - ব্যাকন স্টিভেন ম্যাককিনটস - উইন্সটন ভিনি জোন্স - বিগ ক্রিস পিটার ম্যাকনিকোল - লিটল ক্রিস নিকোলাস রোউ - জে  লেনি ম্যাকলিন - ব্যারি "দ্য ব্যাপ্টিস্ট" পি. এইচ. মরিয়ার্টি - "হ্যাচেট" হ্যারি লংসডেল  ফ্র‍্যাংক হারপার - ডগ স্টিং - জেডি হাগি লিভার - পল স্টিফেন মারকাস - নিক "দ্য গ্রিক"  ভাদ ব্ল্যাকউড - ররি ব্রেকার ভেরা ডে - তানিয়া এলান ফোর্ড - এলান ড্যানি জন-জুলস - বার্ফলি জ্যাক ভিক্টর ম্যাগুইয়ার - গ্যারি জ্যাক আব্রাহাম - ডিন রব ব্রাইডন - ট্রাফিক স্টিভ কলিন্স - বক্সিং জিম বাউন্সার স্টিভ সোয়েনি - প্ল্যাংক  গ্রহণ বক্স অফিস চলচ্চিত্রটি ২৮ আগস্ট ১৯৯৮ সালে যুক্তরাজ্যে মুক্তি পায় এবং $১৮.৯ মিলিয়ন আয় করে বছরের জন্য দ্বিতীয় সর্বোচ্চ আয়কারী স্থানীয় প্রযোজনা হয়, স্লাইডিং ডোরস ছিল প্রথম স্থানে। এটি মার্কিন যুক্তরাষ্ট্রে ১৯৯৯ সালের ৫ মার্চ মুক্তি পায়, যেখানে এর মোট আয় ছিল $৩.৭৫ মিলিয়ন। সমালোচকদের প্রতিক্রিয়া রোটেন টমেটোসে এটি ৭৫% সমর্থনকারী রেটিং পেয়েছে ৬৭ টি পর্যালোচনার উপর ভিত্তি করে, যার গড় রেটিং ৬.৭/১০।. মেটাক্রিটিকে ৩৩ টি পর্যালোচনার উপর ভিত্তি করে চলচ্চিত্রটি ১০০ এর মধ্যে ৬৭ পেয়েছে, যার অর্থ "সাধারণত ইতিবাচক সাড়া"। পুরস্কার ২০১৬ সালে, এম্পায়ার সাময়িকী তাদের ১০০টি সেরা ব্রিটিশ চলচ্চিত্রের তালিকায় লক, স্টক এন্ড টু স্মোকিং ব্যারেলস কে ৭৫তম স্থান দেয়। অভিযোজন ফির হেরা ফেরি চলচ্চিত্রটির অনানুষ্ঠানিক পুনঃনির্মাণ, পটভূমি একই থাকলেও মূল গল্প ছিল ভিন্ন।  তথ্যসূত্র  বহিঃসংযোগ  বিষয়শ্রেণী:ব্রিটিশ চলচ্চিত্র বিষয়শ্রেণী:ব্রিটিশ অপরাধমূলক চলচ্চিত্র বিষয়শ্রেণী:ব্রিটিশ অপরাধমূলক হাস্যরসাত্মক-নাট্য চলচ্চিত্র বিষয়শ্রেণী:ব্রিটিশ ডাকাতি চলচ্চিত্র বিষয়শ্রেণী:ইংরেজি ভাষার তিক্ত হাস্যরসাত্মক চলচ্চিত্র
শর্শাদী শাহী মসজিদ চট্টগ্রাম বিভাগের ফেনী জেলার সদর উপজেলার শর্শাদী গ্রামে অবস্থিত। স্থানীয় ভাবে এটি তাকিয়াহ মসজিদ নামে পরিচিত। এছাড়া ফখরুদ্দীন মুবারক শাহ মসজিদ নামেও একে অনেকে চিনে থাকে।   অবস্থান  মসজিদটির অবস্থান ফেনী জেলার শর্শদী ইউনিয়নে। মহিপাল থেকে এই ইউনিয়নের দুরত্ব প্রায় ৮ কিলোমিটার।   ইতিহাস ফখরুদ্দীন মুবারক শাহ ছিলেন বাংলার প্রথম স্বাধীন সুলতানাতের প্রতিষ্ঠাতা। তার শাসনাঞ্চলের রাজধানী ছিল সোঁনারগাঁও। কুমিল্লা, নোয়াখালী, সিলেট, ত্রিপুরা ও আরাকান রাজ্য জয়লাভের পর তিনি এইসকল অঞ্চলের জন্য একটি আলাদা রাজধানী করার প্রয়োজনীয়তা অনুভব করেন। আর এই দ্বিতীয় রাজধানী করেন ফেনীর শর্শদী অঞ্চলকে যা বর্তমানে একটি ইউনিয়ন। তার শাসনকালে তিনি বহু বাঁধ, মসজিদ, সমাধি প্রস্তুত করেন। এর মধ্যে এই মসজিদটি অন্যতম।   নির্মাণশৈলী  মসজিদটি মূলত চুন, সুরকি আর ইট দিয়ে তৈরি। এটির দেয়াল প্রায় ৫ ফুট পুরু। এটির দেয়ালে লতা-পাতার নানা কারুকার্য অঙ্কন করা হয়েছে। এটির ছাদে রয়েছে তিনটি গম্বুজ আর মাঝখানের গম্বুজটি আকারে বড়। বাংলাদেশে ৪৭টি মসজিদকে প্রত্নতত্ত্ব অধিদপ্তরের অধীনে নেওয়া হয়েছে। এর মধ্যে এই মসজিদটি অন্যতম।   চিত্রশালা   আরও দেখুন  বাংলাদেশের মসজিদের তালিকা  চট্টগ্রাম বিভাগের মসজিদের তালিকা  তথ্যসূত্র  বিষয়শ্রেণী:ফেনী জেলার মসজিদ বিষয়শ্রেণী:ফেনী জেলার প্রত্নতাত্ত্বিক স্থাপনা বিষয়শ্রেণী:ফেনী জেলার দর্শনীয় স্থান